kardosdrur/scandi-wiki huggingface dataset:
Kompetenceudvikling

Kompetenceudvikling handler om at øge sine evner inden for sit arbejde over en længere periode.

Begrebet er dannet af begrebet "kompetence", som professor, dr. merc. Henrik Holt Larsen, CBS i forskellige foredrag populært har defineret som "at kunne det man skal". Dvs. at have den viden, de færdigheder og holdninger, som gør, at du som medarbejder eller som menneske er i stand til at handle hensigtsmæssigt, dvs. klare dig i den givne kontekst, det være sig en arbejdssammenhæng eller en anden livssammenhæng.

Udvikling handler om at øge denne evne over tid.

Kompetenceudvikling kan således simpelt udtrykkes som "at blive dygtigere". Dette indgår eksempelvis i missionen for Statens Center for Kompetenceudvikling (www.kompetenceudvikling.dk): "Vi gør staten og dens medarbejdere dygtigere".

Litteratur 

 Hermann, Stefan (2008): “Et diagnostisk landkort over kompetenceudvikling og læring : pejlinger og skitser”. Danmarks Pædagogiske Universitetsforlag

Viden
Voksenuddannelse
Joe Lieberman

Joseph Isadore Lieberman (født 24. februar 1942 i Stamford, Connecticut, USA) er en amerikansk politiker uden for parti. Tidligere medlem af Det Demokratiske Parti. Senator fra Connecticut fra 1989. Valgt af Al Gore som Demokraternes vicepræsidentkandidat i 2000. Forsøgte selv at blive præsidentkandidat i 2004.

Uddannet jurist fra Yale University i 1967. Valgt til delstatssenatet i Connecticut i 1970. Justitsminister i Connecticut fra 1982-1988. 

Valgt til Senatet i 1988 da han slog den siddende Republikanske senator Lowell Weicker i hvad der regnes for en af de største overraskelse i det valgår. Lieberman er siden blev genvalgt med store margener i 1994 og 2000. I Senatet regnes Lieberman for at være en af de mere midtsøgende Demokrater, og han har været en stærk tilhænger af George W. Bushs aktivistiske udenrigspolitik og den bebudede krig mod terror. 

Liebermans støtte til Bush har fået venstreorienterede Demokrater til at forsøge at finde en modkandidat, der vil stille op mod Lieberman i 2006, men forskellige meningsmålinger viser alle at Lieberman har en stærk opbakning fra både demokratiske og republikanske vælgere i hjemstaten.

Lieberman var en af de stærkeste kritikere af præsident Bill Clintons seksuelle forhold til praktikanten Monica Lewinsky og det var en af grundene til at vicepræsident Al Gore valgte ham som sin vicepræsidentkandidat i 2000. Joe Lieberman var den første jødiske kandidat til vicepræsident fra et af de to store partier. Efter valgnederlaget i 2000 kritiserede han Al Gores strategi for at være alt for ventreorienteret.

Lieberman forsøgte selv at blive opstillet til præsidentkandidat i 2004, men efter et par dårlige resultater i primærvalgene droppede han ud og støttede siden senator John Kerry fra Massachusetts.

Eksterne henvisninger 

 Joe Liebermans officielle hjemmeside

Medlemmer af Senatet i USA
Personer fra Connecticut
Advokater fra USA
Jøder fra USA
Medlemmer af USA's kongres for det demokratiske parti
Dick Lugar

Richard Green Lugar (født 4. april 1932 i Indianapolis, Indiana, død 28. april 2019) var en amerikansk politiker. Medlem af det Republikanske Parti. Senator fra Indiana fra 1977 til 2013. Borgmester i Indianapolis fra 1967-1977. Lugar forsøgte, uden held, at blive opstillet som præsidentkandidat ved valget i 1996.

Lugar blev uddannet fra det private Denison University i Ohio i 1954 og siden fra Pembroke College i Oxford i 1956. Efter universitetet var Lugar tre år i den amerikanske flåde.

Lugar forsøgte første gang at blive valgt til senatet i 1974, hvor han tabte til den siddende senator demokraten Birch Bayh. Da han stillede op igen to år senere, slog han statens anden senator, demokraten Vance Hartke og blev siden genvalgt fem gange. I 2012 blev han vraget, idet han tabte primærvalget til Richard Mourdock, som siden tabte senatsvalget til sin demokratiske modkandidat.

Som medlem af senatet havde Lugar skabt sig anerkendelse på det udenrigspolitiske område, hvor han i flere perioder har været formand for det udenrigspolitiske udvalg. Lugar regnes for at være politisk moderat og tilhænger af en mere multilateralitisk udenrigspolitik end f.eks. præsident George W. Bush.

Lugar var mest kendt for sit arbejde sammen med den tidligere senator Sam Nunn fra Georgia og for sit arbejde for at reducere mængden af kemiske, biologiske og atomare våben i det tidligere Sovjetunionen.

Links 

 Lugars officielle hjemmeside 
 Lugars kampagnehjemmeside 

Medlemmer af Senatet i USA
Politikere fra USA
Amerikanere i 1900-tallet
Amerikanere i 2000-tallet
Personer fra Indianapolis
Modtagere af Presidential Medal of Freedom
Mary Landrieu

Mary Loretta Landrieu (født 23. november 1955 i Arlington, Virginia) er en amerikansk politiker. Medlem af Det Demokratiske Parti. Senator fra Louisiana fra 1997 til 2015. Datter af den tidligere borgmester i New Orleans og amerikanske boligminister Maurice Edwin "Moon" Landrieu. Søster til Louisianas viceguvernør Mitch Landrieu.

Uddannet på Louisiana State University i 1977. Medlem af delstatsparlamentet i Louisiana fra 1980 til 1988. Valgt til finansminister i Lousiana 1988-1996. Forsøgte, uden held, at blive valgt til guvernør i Louisiana i 1995. 

Valgt til det amerikanske senat i 1996 som afløser for veteranen John Bennett Johnson. Landrieu slog den republikanske kandidat Woody Jenkins med kun 5.788 stemmer i et valg hvor det blev afgivet mere end 1,7 millioner stemmer. Landrieu blev genvalgt i 2002 denne gang med lidt større margen.

Mary Landrieu er et af de mest konservative demokratiske medlemmer af den demokratiske gruppe, og hun stemmer ofte sammen med den republikanske gruppe.

Eksterne henvisninger 

 Landrieus officielle hjemmeside 
 About.com Profil af Mary Landrieu 

Medlemmer af Senatet i USA
Vinterfodring af fugle

Vinterfodring af fugle er en gammel tradition i Danmark. Den vigtigste funktion er at trække fuglene tættere til vinduerne om vinteren, så man kan opleve glæden ved flotte fugle på nært hold.

Traditionelt har man brugt et fuglebræt eller placeret foderet direkte på jorden. Det er dog blevet mere og mere populært med forskellige foderautomater, så man kan styre, hvilke fugle man vil fodre, og så man kan holde øje med, hvor meget foder der er tilbage.

Som foder kan man benytte mange forskellige slags frø og fedtstoffer. Specielt er solsikkefrø velegnede til at tiltrække fugle (og egern), men det gælder også for fuglene at en alsidig og varieret kost sikrer, at de får de forskellige stoffer (byggesten), deres krop skal bruge. Vær dog opmærksom på at kun meget få arters maver kan nedbryde korn – så det er ikke så godt et foder.

Det kan også nævnes, at adgang til noget at drikke (vand) i haven gør den mere tiltrækkende for fuglene både sommer og vinter.

Kilder/Eksterne henvisninger 
 DOF's anbefalinger omkring fuglefodring .

Fugle

cs:Krmítko
Oracle Corporation

Oracle Corporation () er en amerikansk it-virksomhed. Oracle er også navnet på virksomhedens database management system. Oracle producerer en række produkter, bl.a. indenfor customer relationship management, Enterprise Resource Planning, markedsføring og projektledelse. 

Virksomheden har omkring 138.000 ansatte i 2017 og har hovedsæde i Redwood Shores i Californien med en af de oprindelige stiftere Larry Ellison som bestyrelsesformand. Oracle har i de seneste år særligt været omtalt i medierne omkring overtagelse af en række virksomheder som NetSuite, Eloqua, Sun Microsystems, BEA, Hyperion, PeopleSoft, MySQL og Siebel Systems.

Den 1. marts 2007 annoncerede Oracle opkøbet af Hyperion Solutions Corporation, til en pris på 52,00 dollar per aktie, eller ca. 3,3 milliarder dollar. Opkøbet ses som endnu et forsøg på at etablerere sig stærkere på Business Intelligence- & Business Performance Management-området.

Eksterne henvisninger 

 Oracles hjemmeside

 
Databasesystemer
Virksomheder i San Francisco
Luftskibet Italia

Italia var navnet på luftskibet, som konstruktør og general Umberto Nobile fløj, da han havarerede på Nordpolen. Nobile og hans mandskab blev reddet efter en af verdens største redningsaktioner. Roald Amundsen deltog også i efterforskningen, men forsvandt i havet ud for norskekysten.

Italia
Italia
Otto Jespersen

Jens Otto Harry Jespersen (født 16. juli 1860 i Randers, død 30. april 1943 i Roskilde) var en dansk sprogforsker. Han var søn af herredsfoged og justitsråd Jens Bloch Jespersen (død 1870) og Sophie Caroline, født Bentzien.

Jespersen dimitteredes 1877 fra Frederiksborg Skole. Han var 1893-1925 professor i engelsk sprog ved Københavns Universitet. Han var en så fremragende forsker, at hans bøger om engelsk sprog og grammatik blev anvendt ved de engelske universiteter.

Jespersens bog Fonetik (1897-1899) regnes stadig for en milepæl inden for den europæiske sprogvidenskab. Til hans hovedværker hører i øvrigt Modern English Grammar 1-6 (1909-1942) og Language: Its Nature, Development and Origin (1922).
Blandt hans højt citerede værker er også Essentials of English grammar fra 1933.

Otto Jespersen var sammen med Karl Luick opdager af Det store vokalskifte på engelsk fra middelengelsk.

Novial 
Novial er et sprog konstrueret af Jespersen, og som mange andre plansprog var det beregnet til gnidningsfri kommunikation mellem folk fra forskellige nationaliteter.

Bibliografi 

 1889: The articulations of speech sounds represented by means of analphabetic symbols. Marburg: Elwert.
 1904: 
 1905: Growth and Structure of the English Language ()
 1909ff: A Modern English Grammar (in seven volumes; the title should be understood as 'A grammar of Modern English') ()
 1922: Language: Its Nature, Development, and Origin ()
 1924: The Philosophy of Grammar ()
 1928: An International Language (indledningen Novial)
 1930: Novial Lexike Novial til engelsk, fransk og tysk ordbog.
 1933: Essentials of English Grammar
 1938: En sprogmands levned, Copenhagen, Jespersen's selvbiografi
 1995: A Linguist's Life: an English translation of Otto Jespersen's autobiography ... edited by Arne Juul [et al.]. Odense ()

How to teach a foreign language og Language: Its Nature, Development and Origin er digitalt tilgængelig fra Project Gutenberg.

Henvisninger

Eksterne henvisninger 
 

Filologer fra Danmark
Grammatikere
Rektorer ved Københavns Universitet
Faglitterære forfattere fra Danmark
Dansksprogede forfattere fra Danmark
Riddere af Dannebrog
Socialdemokrater fra Danmark
Danskere i 1800-tallet
Danskere i 1900-tallet
Personer fra Randers
Personer i Dansk Biografisk Leksikon
Personer i Kraks Blå Bog (afdøde)
Alumni fra Københavns Universitet
Heilongjiang

Heilongjiang (; ) er en provins i Folkerepublikken Kina beliggende i den nordøstlige del af landet. "Heilongjiang" er det kinesiske navn for Amur-floden. Et-bogstavs-forkortelsen er 黑 (pinyin: Hēi).

Historie 
Det er i forhold til sydligere dele af Kina relativt lidt man ved om dette område i de ældste tider; det lå langt fra nogen civilisation med udviklet skriftsprog, og de arkæologiske fund har ikke vært rige. Fra kinesiske kilder lærer man at dagens Heilongjiang i de tidligste tider blev beboet af folk som xianbei-, malgal- og khitanfolkene. De østlige dele af Heilongjiang var underlagt kongedømmet Balhae fra 600-tallet til 900-tallet. Jurchenerne (Jin-dynastiet), som efteerhånden regerede over meget af det nordlige Kina, havde også foden indenfor i  Heilongjiangområdet.

Under manchuernes Qing-dynasti faldt den vestlige del af Heilongjiang under tilsynsområdet for generalen af Heilongjiang, hvis magtområde ifølge Nertschinsktraktaten strakte sig mod nord til Stanovojbjergene; det østlige Heilongjiang lå under generalen af Jilin, hvis myndighed strakte sig mod øst til det Japanske Hav. Disse områder dybt inde i Manchuriet var lukket for indvandring af hankinesere.

I 1858 og 1860 blev Qing-Kina tvunget til at afstå alle sine områder hinsides floderne Amur og Ussuri til Rusland, hvilket afskar Kina fra adgangen til det Japanske Hav og gav Heilongjiang sin nuværende nordgrænse. Samtidig åbnede regeringen for hankinesiske migranter, hvilket hurtigt ændrede områdets demografi og kultur; Tidlig i 1900-tallet var hankineserne den helt dominerende folkegruppe der. 

I 1932 blev hele området del af den japanske marionetstat Manchukuo.

Etter japanernes nederlag i 1945 rykkede sovjetiske styrker ind i Manchuriet og overlod kontrollen over landsdelen til  de kinesiske kommunister. Harbin blev den første storby som de kinesiske kommunister kontrollerede. Herfra lykkedes det kommunisterne at trænge Kuomintang tilbage på hele det kinesiske fastland og vinde den kinesiske borgerkrig. 

Fra sent 1945 og fremover var provinsen Heilongjiang officielt kun den vestlige del af den nuværende provins, og hovedstaden var Qiqihar. De østligere områder udgjorde provinsen Hejiang, med hovedsæde i Jiamusi, og provinsen Songjiang, med hovedsæde i Harbin. I 1954 blev de tre provinser slået sammen.

Under Kulturrevolutionen blev Heilongjiang udvidet til også  at omfatte Hulunbuir og nogle andre områder som indtil da tilhørte den autonome region Indre Mongoliet. Dette meste blev senere ført tilbage.

Administrative enheder 
Heilongjiang er inddelt i 13 enheder på præfekturniveau (Én subprovinsiel by, 11 bypræfekturer og et præfektur).

Disse 13 enheder på præfekturniveau er inddelt i 130 enheder på amtsniveau (65 distrikter, 19 byamter, 45 amter og et autonomt amt). Disse er igen inddelt i 1.284 enheder på kommuneniveau (473 bykommuner (towns), 400 kommuner (townships), 58 etniske kommuner (ethnic townships) og 353 subdistrikter).

Myndigheder
Den regionale leder i Kinas kommunistiske parti er Zhang Qingwei. Guvernør er Hu Changsheng, pr. 2021.

 
Provinser i Kina
Harold Ford, Jr.

Harold Eugene Ford, Jr. (født 11. maj 1970 i Memphis, Tennessee) er en amerikansk politiker. Han er medlem af Det Demokratiske Parti. Medlem af Repræsentanternes Hus fra Tennessees 9. kongresdistrikt siden 1997. Søn af borgerrettighedsaktivisten og tidligere kongresmedlem Harold Ford, Sr.
Ford var kandidat til det amerikanske senat i 2006, men tabte snævert efter en valgkamp, hvor hans republikanske modstandere blev kritiseret for at have brugt racistiske kampagnemetoder.

Uddannelse 

Harold Ford gik i skole på den fine privatskole St. Albans School for Boys i Washington D.C. (det samme sted som bl.a. Al Gore, John Kerry, Evan Bayh og Prescott Bush (den nuværende præsident Bushs farfar) har gået). Ford har en kandidatgrad fra University of Pennsylvania i 1992 og en juridisk aksamen fra University of Michigan i 1996.

Kongresmedlem 

Harold Fords far besluttede i 1996, at han ikke ville genopstille til en 12. periode i Repræsentanternes Hus, og selvom sønnen på dette tidspunkt stadigvæk gik på universitet i Michigan, valgte han at stille op og blev valgt i et distrikt, hvor flertallet af indbyggerne er sorte. Ford er blevet genvalgt fire gange uden nævneværdig modstand.

I 2000 var det Harold Ford, Jr. der holdt hovedtalen på det demokratiske konvent i Los Angeles, der nominerede en anden politiker fra Tennessee, Al Gore, som partiets præsidentkandidat.

Ford har i kongressen haft en rimelig midtsøgende politisk stemmeafgivning, bl.a. har han støttet forslag, der vil begrænse abort og talt for et forfatningstillæg, der vil forbyde homoseksuelle at blive gift. Ford er medlem af en gruppe af konservative demokrater, der kaldes Blue Dog Coalition, gruppen består primært af demokratiske kongresmedlemmer fra Sydstaterne og Californien.

I 2002 forsøgte Ford at blive valgt til mindretalsleder, dvs. gruppeformand/politisk ordfører, efter Dick Gephardt. Han tabte til den mere ventreorienterede Nancy Pelosi i et kampvalg.

Links 
 Fords officielle hjemmeside 
 Fords kampagnehjemmeside

Noter 

Medlemmer af Repræsentanternes Hus i USA
Fritiof Nilsson Piraten

Fritiof Nilsson Piraten (Nils Fritiof Adam Nilsson) (4. december 1895 i Vollsjö i Skåne – 31. januar 1972  i Malmö, Skåne) var en svensk advokat og skrøneforfatter, der på dansk nok bedst kendt for Bombi Bitt og jeg.

Bibliografi 
 Bombi Bitt och jag, 1932 (filmatiserades 1936, se vidare Bombi Bitt och jag, TV-serie 1968, se vidare (Bombi Bitt och jag)
 Bock i örtagård, roman, 1933 (filmatiserades 1958)
 Småländsk tragedi, 1936
 Bokhandlaren som slutade bada, roman, 1937 (filmatiserades 1969, se vidare, Bokhandlaren som slutade bada (film))
 Historier från Färs, novellsamling, 1940
 Tre terminer, roman, 1943 (filmatiserad för TV som en miniserie av SVT)
 Bombi Bitt och Nick Carter, roman, 1946
 I Österlen, bilderbok, 1953
 Vänner emellan, 1955
 Flickan med bibelspråken, 1959
 Millionären och andra historier, 1965
 Historier från Österlen, 1972
 Medaljerna, 1973
 Bombi Bitt och hans mor, 1974

Piraten-redigerede antologier 
 Skepparhistorier av mej själv och andra, 1952
 Prästhistorier av mej själv och andra, 1961
 Vers på växel, 1965.

Priser og udmærkelser 
 De Nios stora pris 1949
 Gustaf Fröding-stipendiet 1957
 Doblougska priset 1965

Se også 
 Piratenmuseet
 Piratenpriset
 Pågatågen

Referencer 

 Om Piraten , från Piratensällskapet.

Eksterne henvisninger 
 

 Fritiof Nilsson Piraten Sällskapet 
 MediaLive - Skånska Profiler 

Romanforfattere fra Sverige
Novelleforfattere fra Sverige
Jurister fra Sverige
Svensksprogede forfattere fra Sverige
Vindere af Doblougprisen
Sams Bar

Sams Bar (originaltitel Cheers) var en amerikansk sit-com, der startede i USA den 30. september 1982 og sidste afsnit blev sendt 20. maj 1993 i USA.

Serien handler om en bar i Boston kaldet Cheers, ejet af den tidligere Red Sox-baseballspiller Sam Malone, personalet Carla Tortelli og Diane Chambers, samt barens stamkunder Norm, Cliff, Al, Paul, Phil m.fl.

Efter seriens afslutning i 1993 fortsatte Kelsey Grammer i en spin-off kaldet Frasier, som fortsatte indtil 2004. I Frasier dukkede flere af personerne fra Cheers op i enkelte afsnit, undtagelsen var Rebecca Howe. I Danmark er serien vist på DR1, TvDanmark og senest på 6'eren i en restaureret digital version.

Medvirkende

Faste hovedpersoner 

 Sam Malone – spillet af Ted Danson
 Carla Tortelli – spillet af Rhea Perlman
 Cliff Clavin – spillet af John Ratzenberger
 Diana Chambers – spillet af Shelley Long (1982-1987)
 Ernie 'Coach' Patusso – spillet af Nicholas Colasanto (1982-1985)
 Dr. Fraiser Crane – spillet af Kelsey Grammer (1984-1993)
 Dr. Lilith Sternin-Crane – spillet af Bebe Neuwirth (1986-1993)
 Norm Peterson – spillet af George Wendt
 Rebecca Howe – spillet af Kirstie Alley (1987-1993)
 Woody Boyd – spillet af Woody Harrelson (1985-1993)

Gæstestjerner 

 John Cleese (champ)
 Senator John Kerry
 Marcia Cross
 Tom Berringer
 Harry Connick Jr.

Eksterne henvisninger 

 

Sitcoms
Amerikanske tv-serier fra 1980'erne
Amerikanske tv-serier fra 1990'erne
Emmy-vindere
Boston
Tv-programmer fra NBC
John Warner

John William Warner (født 18. februar 1927 i Washington D.C., død 25. maj 2021 i Alexandria, Virginia) var en amerikansk politiker, som senator repræsenterede Virginia og Det Republikanske Parti fra 1979 indtil 2009. Han var flådeminister (Secretary of the Navy) fra 1972-1974. Han har været gift med skuespillerinden Elizabeth Taylor mellem 1976 og 1982.

John Warner stillede første gang op til et politisk hverv i 1978, da han forsøgte at blive valgt til senatet i Virginia. Han var på det tidspunkt mest kendt for at være gift med Elizabeth Taylor, og han blev kun nummer to i det republikanske primærvalg. Da vinderen omkom i en flyulykke to måneder senere, blev Warner valgt som kandidat og vandt valget med 50,17 % af stemmerne. Siden er han blevet genvalgt fire gange.

John Warner er en meget respekteret formand for senatets forsvarsudvalg.

John Warner er ikke i familie med den tidligere guvernør i Virginia Mark Warner.

Referencer

Eksterne henvisninger 

 Warners officielle hjemmeside

Medlemmer af Senatet i USA
Ministre fra USA
Tim Kaine

Timothy Michael Kaine (født 26. februar 1958 i St. Paul, Minnesota) er en amerikansk politiker. Han er medlem af Det Demokratiske Parti og guvernør i Virginia fra 2006 efter at have været viceguvernør fra 2002-2006. Han er tidligere medlem af byrådet og borgmester i Richmond, Virginia.

Uddannelse og karriere 
Tim Kaine er uddannet fra University of Missouri og har en juridisk eksamen fra Harvard Law School. Under sin studietid opholdt Kaine sig ti måneder i Honduras, hvor han hjalp lokale missionærer med at drive en skole.

Tim Kaine blev efter fire år som viceguvernør valgt til guvernør i november 2005 da han slog den republikanske kandidat, Jerry Kilgore, der var valgt attorney general i staten.

Tim Kaine fik sit store nationale gennembrud, da han 31. januar 2006 gav Demokraternes officielle svar til præsident George W. Bushs årlige State of the Union-tale.

Den 23. juli 2016 blev Kaine udvalgt til vicepræsidentkandidat af Hillary Clinton.

Privatliv 
Han er gift med Anne Holton, der er datter af den tidligere republikanske guvernør i Virginia, Linwood Holton.

Referencer

Eksterne henvisninger 

 Guvernør Kaines officielle hjemmeside

Personer fra Minnesota
Borgmestre fra USA
Kristne missionærer
Guvernører i Virginia
David Cronenberg

David Cronenberg (født 15. marts 1943, Toronto, Canada) er en canadisk filminstruktør, der debuterede med kortfilmen Transfer i 1966 og siden da har instrueret over tredive film.

Filmografi 
(TV-film og -serier undladt.)
 Transfer (1966)
 From the Drain (1967)
 Stereo (1969)
 Crimes of the Future (1970)
 The Parasite Murders (britisk titel: Shivers) (1975)
 Rabid (1977)
 The Brood (1979)
 Scanners (1981)
 Videodrome (1983)
 The Dead Zone (1983)
 Fluen (The Fly) (1986)
 Blodbrødre (Dead Ringers) (1988)
 Naked Lunch (1991)
 M. Butterfly (1993)
 Crash (1996)
 eXistenZ (1999)
 Spider (2002)
 A History of Violence (2005)
 Eastern Promises (2007)
 A Dangerous Method (2011)
 Crimes of the Future (2022)

Eksterne henvisninger

Litteraturhenvisninger

Bøger på engelsk 
 Wayne Drew (red): The BFI Dossier nr. 21 – David Cronenberg (British Film Institute, 1984)
 Piers Handling (red): The Shape of Rage – The Films of David Cronenberg (Academy of Canadian Cinema, 1984)
 David Cronenberg: Cronenberg on Cronenberg (Faber and Faber, 1997)

Artikler på dansk 
 Nicolas Barbano: Den indre fjende – Cronenberg på video (Tracking nr. 3, 1984)
 Nicolas Barbano: Canadisk Katarsis a la Cronenberg (Det Danske Filmmuseum, 1989)
 Nicolas Barbano: Blodbaronen fra Canada (Super PS nr. 1, 1992)
 Kenneth T. de Lorenzi: David Cronenberg (Kosmorama nr. 227/228, 2001)
 Søren Staal Balslev: Kødkunstneren (Weekendavisen, 21.9.2007)

Filminstruktører fra Canada
Jøder fra Canada
Personer fra Toronto
Canadiere i 1900-tallet
Canadiere i 2000-tallet
Closing Time

Closing Time er Tom Waits' debutalbum fra 1973. Albummet stikker i mange stilistiske retninger, men har et gennemgående melankolsk udtryk og en tekstmæssig optagethed af kærligheden; både den tabte og den svære. Albummet er produceret af Jerry Yester og udgivet på Asylum Records. Alle numre skrevet af Tom Waits.

Spor 
 "Ol' '55" – 3:58
 "I Hope That I Don't Fall in Love With You" – 3:54
 "Virginia Avenue" – 3:10
 "Old Shoes (& Picture Postcards)" – 3:40
 "Midnight Lullaby" – 3:26
 "Martha" – 4:30
 "Rosie" – 4:03
 "Lonely" – 3:12
 "Ice Cream Man" – 3:05
 "Little Trip to Heaven (On the Wings of Your Love)" – 3:38
 "Grapefruit Moon" – 4:50
 "Closing Time" – 4:20

Eksterne henvisninger 
 

Album fra 1973
Tom Waits-album
SWAPO

SWAPO, South West African People's Organisation er et politisk parti, som indtil Namibias selvstændighed fra Sydafrika var den vigtigste befrielsesorganisation. Ved valgene efter selvstændigheden har SWAPO stået stærkt og opnåede ved valget i 2004 ca. 3/4 af de afgivne stemmer.

Eksterne henvisninger 

Politiske partier i Namibia